U-I-133/95
Datum: 1996-03-14T00:00:00.000+01:00
ecli: ECLI:SI:USRS:1996:U.I.133.95
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: OdlUS V, 30 | 14.03.1996
dokument: US17733
akt: Zakon o notariatu (Ur. list RS, št. 13/94, 48/94 in 82/94)
resitev: ustavitev
izrek: Postopek za preizkus pobude za začetek postopka za oceno ustavnosti Zakona o notariatu se ustavi.
stavek: Ker pobudnik na poziv Ustavnega sodišča ni dopolnil pobude tako, da bi bilo mogoče preizkusiti, katere določbe izpodbija, ali izkazuje pravni interes za njihovo izpodbijanje oziroma ali lahko kot pravna oseba v imenu svojih članov izpodbija zakonske določbe, je Ustavno sodišče postopek za preizkus pobude za začetek postopka za oceno ustavnosti ustavilo.
odlocitev: sklep
geslo: Nepopolna vloga.
podlaga: Zakon o Ustavnem sodišču (ZUstS), 3. odst. 28. čl.
vlagatelj: Nacional-socialna zveza Slovenije, Ljubljana in Matjaž Gerlanc, Velenje
datum_vloge: 1995-07-12T22:00:00.000Z
datum_odlocitve: 1996-03-13T23:00:00.000Z

# U-I-133/95-5

14.3.1996

---

# S K L E P

Ustavno sodišče je v postopku za preizkus pobude Nacional-socialne zveze Slovenije, Ljubljana, in Matjaža Gerlanca, predsednika Nacional-socialne zveze Slovenije, iz Velenja na seji dne 14. marca 1996

## s k l e n i l o:

Postopek za preizkus pobude za začetek postopka za oceno ustavnosti Zakona o notariatu (Uradni list RS, št. 13/94, 48/94 in 82/94) se ustavi.

# O b r a z l o ž i t e v

Pobudnika sta 12.7.1995 vložila pobudo za začetek postopka za oceno ustavnosti Zakona o notariatu. Pobudnika sta bila pozvana, da pobudo dopolnita z opredelitvijo določb Zakona o notariatu, ki jih izpodbijata, s predložitvijo listin, iz katerih bo razviden pravni status Nacional-socialne zveze Slovenije, ter pravni interes obeh pobudnikov za izpodbijanje posameznih zakonskih določb. Z dopolnitvijo pobude, ki je bila vložena 29.2.1996, prva pobudnica ni izkazala, da je pravna oseba, ki lahko v imenu svojih članov vlaga pobudo za oceno ustavnosti.

Prav tako iz navedb ni razvidno, katere zakonske določbe naj bi bile v nasprotju z Ustavo, pa tudi navedbe o utemeljevanju pravnega interesa drugega pobudnika so tako splošne, da iz njih ni mogoče razbrati, katere zakonske določbe bi lahko neposredno posegale v njegov pravni položaj oziroma v njegove pravne interese. Zato pobude ni bilo mogoče preizkusiti.

Ker sta bila pobudnika v pozivu za dopolnitev pobude opozorjena na posledice, če ne bosta posredovala podatkov, ki so potrebni za preizkus pobude, je bilo treba postopek ustaviti.

Ustavno sodišče je ta sklep sprejelo s smiselno uporabo tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.

---

# P r e d s e d n i k

dr. Tone Jerovšek